হিলদেরালদো বেলিনি, মাউরো রামোস, কার্লোস আলবের্তো, কার্লোস দুঙ্গা ও কাফু। কোনো অন্ত্যমিল খুঁজে পাচ্ছেন? তাঁরা ব্রাজিলের বিশ্বকাপজয়ী অধিনায়ক। আর কোনো মিল? এই পঞ্চকের চারজনই ডিফেন্ডার; বাকি যে দুঙ্গা তিনিও ডিফেন্সিভ মিডফিল্ডার। সাম্বার সুরে আক্রমণাত্মক ফুটবলের গান গায় যারা, সেই ব্রাজিলের বিশ্বকাপজয়ী কোনো অধিনায়কই স্ট্রাইকার নন! কিংবা অ্যাটাকিং মিডফিল্ডার! অথবা উইঙ্গার! একটু অবাক না হয়ে উপায় কী!